过浮云宿七尺
孟淳 (Yuan)
山云怜客岁晚行，小雨遽止雪不成。阴霾渐开日隐见，轧轧笋舆和涧声。谷中青烟一缕起，忽散无迹旋复生。上岭下岭颇费脚，草径荦确仍斜横。千林叶尽百草瘁，乔松劲竹吾同盟。野梅解后亦数数，雪色风香相送迎。路无里堠界远近，晨行暮止那记程。田家团栾地炉煖，新醅旋泼肥鸡烹。泛舟溪上岂不乐，吾独何为无此情。